laion/Wikipedia-Exotic huggingface dataset:
זראריה

זְרָארִיֶה (בערבית: الزرارية; בתעתיק מדויק: אלזראריה; נקרא בפי התושבים זראריה, ללא "אל-הידיעה") הוא כפר שיעי, לבנוני, בנפת צידון שבמחוז דרום לבנון. הכפר שוכן בגובה ממוצע כ-280 מטרים מעל פני הים, כ-30 קילומטרים דרומית לעיר המחוז צידון, מזרחית לכפרים ארזי (ارزي) וח'ראייב, וכ-7 קילומטרים מדרום לאנסאר. צפונית מזרחית לכפר, על גבעה, ישנם שרידי מצודה שנקראת בפי תושבי הכפר "המצודה הצלבנית" (القلعة الصليبية).[דרוש מקור] בכפר עומד ביתו של חאג' נאסר א-דין מונכּר (الحاج ناصر الدين منكر) שכינויו מעיד, ככל הנראה, על מוצאו: "הצפתי" (الصفدي). בבית הקברות בכפר יש קבר הנושא את שם אחד מבניו: מוחמד אבן חאג' נאסר א-דין מונכּר (محمد إبن الحاج ناصر الدين منكر) שנפטר בשנת 1134 המוסלמית, המקבילה לשנת 1716 לספירה. בשנת 2014 התגוררו בעיירה 5,645 בוגרים, בעלי זכות בחירה לפרלמנט הלבנוני. בהם: 5,635 שיעים ועוד 10 נוצרים. כאמל מרווה (ער'): (Kamel Mrowa), (1966–1915) היה מו"ל, עיתונאי, סופר ופוליטיקאי לבנוני. הוא התנגד לדיקטטורות צבאיות שהיו בעולם הערבי בשנות ה-50 וה-60. כמאל מרווה חוסל על ידי אקדוחן אלמוני. הוא ייסד כמה עיתונים: היומון הערבי הלבנוני אל-חיאת ב-1946 העיתון הלבנוני באנגלית – הדיילי סטאר (לבנון) ב-1952 העיתון בצרפתית Beyrouth Matin ב-1959 (לא קיים יותר) במלחמת לבנון הראשונה התפוצץ מטען ליד כוח צה"ל וכשהגיעו כוחות החילוץ התפוצץ מטען נוסף. בפיגוע נהרגו: המ"פ – סרן ספי מרמלשטיין, סמל הסיור – סמ"ר מיקי ביטון, סגן מפקד האוגדה – אל"ם אברהם ("ממושי") אלרן, וכן נפצעו מספר לוחמים. ביולי 2012 דווח בלבנון כי ישראל הפציצה "מתקן האזנה" שנחשף ליד הכפר. במהלך מלחמת חרבות ברזל, פעילי חזבאללה מהכפר היו מעורבים בתקיפות נגד ישראל. بالصور : تعرفوا الى منزل آل منكر في الزرارية الذي يعود الى أكثر من 400 سنة …إليكم التفاصيل الكاملة, ليطاني نيوز (בערבית) أسماء العائلات في بلدة الزرارية، قضاء صيدا (قرى)، محافظة الجنوب في لبنان, إعْرَفْ لبنان (בערבית) עוזי קורן, מסע עונשין הדדי, מערכות, 21/6/2014 קייס, רועי (2012-07-02). "דיווח בלבנון: ישראל תקפה מתקן האזנה שנחשף". Ynet. נבדק ב-2024-07-09. ארי, ליאור בן (2024-06-03). "חיזבאללה לקח אחריות על שיגור כטב"מים לישראל: "כוונו לאוגדת הגליל"". Ynet. נבדק ב-2024-07-09.
מלכת הכיתה

האם התכוונתם ל... מלכת הכיתה (מונח) – כינוי למעמד חברתי בקרב תלמידי בית ספר; "מלכת הכיתה" היא הילדה או הנערה שתכונותיה (לרוב מראה, פופולריות, אינטליגנציה, אינטליגנציה רגשית, מצב סוציו-אקונומי וכדומה) מקנות לה דומיננטיות בקרב בני כיתתה מלכת הכיתה (שיר של אילנה אביטל) – שיר ישראלי משנת 1982 בביצוע אילנה אביטל מלכת הכיתה (סרט) – סרט קולנוע ישראלי משנת 1986 בבימויו של יצחק צפל ישורון
נג'לה סעיד

נג'לה סעיד (באנגלית: Najla Said; בערבית: نجلاء سعيد; נולדה ב-4 באפריל 1974) היא סופרת, שחקנית, מחזאית ופעילה פלסטינית-אמריקאית. עבודתה הספרותית והאקדמית עוסקת בגזענות, סטריאוטיפים, אי שוויון חברתי וכלכלי, תוך התמקדות באתגרים העומדים בפני מהגרים ודור שני לאמריקאים. סעיד גדלה באפר וסט סייד של מנהטן. אביה היה המלומד והאינטלקטואל הציבורי אדוארד סעיד שעסק בפוסט-קולוניאליזם ואמה היא הסופרת והאקטיביסטית מריאם ס' סעיד. היא סיימה את לימודיה בבית הספר טריניטי ב-1992 ובאוניברסיטת פרינסטון והשתלמה במשחק במעבדת שייקספיר של התיאטרון הציבורי. ב-2013, סעיד דנה בפוליטיקת הזהות הערבית במגזין "סלון" והתייחסה לנושא בספרה מחפשת את פלסטין (Looking for Palestine). בשנת 2010 סעיד הופיעה בהצגת יחיד באוף ברודוויי, בשם פלסטין. סעיד הופיעה בסרטים ובהם My Love Affair with Marriage, כמו גם בכמה תוכניות טלוויזיה בארצות הברית, כולל הבחורה החדשה, NCIS: ניו אורלינס וניו אמסטרדם. Looking for Palestine: Growing Up Confused in an Arab-American Family. Penguin Group US. 1 באוגוסט 2013. ISBN 978-1-101-63215-4. {{cite book}}: (עזרה) "Najla Said: An Open Letter to Shakira: We Are Not All Israel". Guernica. 24 ביוני 2011. {{cite journal}}: (עזרה) נג'לה סעיד: שחקנית ומחזאית, המכון להבנת המזרח התיכון נג'לה סעיד: "הסיפור הערבי-אמריקאי שלי אינו אופייני בשום צורה", 28 ביולי 2013. salon.com השחקנית-סופרת נג'לה סעיד, 23 בספטמבר 2013. מופע סמיילי של טאוויס נג'לה סעיד ב-dollee.com "From the Upper West Side to the Middle East: Najla Said on Her New Memoir, Looking for Palestine". Vogue (באנגלית אמריקאית). 2013-07-31. נבדק ב-6 בנובמבר 2013. {{cite web}}: (עזרה) Anam, Nasia (31 במרץ 2014). "He Said, She Said: Najla Said's "Looking for Palestine"". Los Angeles Review of Books. נבדק ב-26 בפברואר 2017. {{cite web}}: (עזרה) Dickson, Ej (2013-07-28). "Najla Said: "My Arab-American story is not typical in any way"". Salon (באנגלית). Felicia R. Lee (8 בפברואר 2010). "Identity Found: On West Side via West Bank". The New York Times. “Najla's play is important because it adds a personal dimension to the difficulties of communication in a life that has many different reference points,” Mr. Barenboim said... {{cite news}}: (עזרה) IMDb website, Retrieved 2023-05-17
מנסורי

מנסורי (באנגלית: Mansory) היא חברה גרמנית שעוסקת בכוונון מכוניות ומתמקדת ברכבי יוקרה. מלבד מכוניות יוקרה, החברה עוסקת גם בכוונון של מכוניות-על, רכבי שטח יוקרתיים ואופניים מותאמים אישית. החברה נוסדה בשנת 1989 על ידי היזם האיראני קורוש מנסורי. הסדנה שלו במינכן התמקדה בשינויים עבור מותגי יוקרה בריטיים כמו רולס רויס ומותגי יוקרה איטלקיים כמו פרארי. באמצע 2001, החברה עברה מהסדנה שלה במינכן למשרדים הראשיים בהרי פיכטל. כיום פועלת החברה מתוך בית מלאכה בברנד שבגרמניה. מנסורי משפצים כלי רכב ממספר יצרנים, כמו: אסטון מרטין, אאודי, בנטלי, ב.מ.וו, בוגאטי, טסלה, לוטוס, למבורגיני, מזראטי, מרצדס-בנץ, פרארי, ורולס רויס. נכון ליולי 2024, מנסורי מעסיקה יותר מ־200 אנשי צוות ברחבי העולם, יש לה סניפים בגרמניה ושווייץ, ושיתופי פעולה עם סוכנויות רכב מקומיות ברחבי העולם. רשת ההפצה העולמית של מנסורי כוללת סוכנויות בגרמניה, בריטניה, הודו, סין, קנדה, פולין, רוסיה, ארצות הברית, יפן, יוון, שווייץ, איסלנד, איחוד האמירויות, דרום אפריקה, ועוד. בתערוכת הרכב של פרנקפורט (אנ') ב־2011, מנסורי הודיעה על שיתוף פעולה עם חברת גאריה (אנ'). החברה ייצרה סדרה של מכוניות גולף ופנאי במהדורה מיוחדת עבור לקוחות עשירים. מכוניות אלו כללו לוחות גוף מסיבי פחמן בחזית, במדרגות הצד ובחלק האחורי, ומשלבות אלמנטים של טיק. ב-2012 חתמה מנסורי על הסכם עם לוטוס, על פי ההסכם, מנסורי תספק את שירותיה ללקוחות לוטוס שיזדקקו לפחחות, קישוטים וגימורים מיוחדים עבור הסדרות Elise, Exige ו־Evora של לוטוס. השותפות התפתחה בעקבות סדרה של דגמים חד-פעמיים שיוצרו על ידי Mansory עבור לוטוס, ביניהם רכב הקונספט – Evora Concept Bespoke שנחשף בתערוכת הרכב בז'נבה בשנת 2011. השותפות התפרקה זמן קצר לאחר מכן, כאשר מנכ"ל לוטוס דני בהאר שיזם את המהלך, הודח מתפקידו. במרץ 2019 פרסמה מנסורי את המהדורה הסופית של GTE בתערוכת הרכב של ז'נבה 2019, המבוססת על ה־Evora. רכבי מנסורי מרצדס-AMG GT של חברת Mansory בתערוכת הרכב בז'נבה בשנת 2016 Bentley Flying Spur – Mansory בוגאטי ויירון Mansory מקלארן 720S ששופץ על ידי Mansory בתערוכת הרכב בז'נבה בשנת 2018 רולס-רויס קולינן מנסורי מרצדס AMG G63 Star Trooper של חברת Mansory מרצדס AMG S63 של חברת Mansory Mansory Bugatti Chiron Centuria Aston Martin DB11 Cyrus מאת Mansory Mansory Black Marlin למבורגיני אוונטאדור Mansory פרארי 812 סטאלון מאת מנסורי למבורגיני אורוס Venatus מאת Mansory פרארי 458 Spider Mansory Siracusa Monaco מהדורה מוגבלת של Mansory אתר האינטרנט הרשמי של Mansory (באנגלית) מדיה וקבצים בנושא מנסורי בוויקישיתוף מנסורי, ברשת החברתית פייסבוק מנסורי, ברשת החברתית אינסטגרם מנסורי, סרטונים בערוץ היוטיוב Model S, Mansory, ‏2019-04-17 (באנגלית) Manufacturers, Mansory (באנגלית) About us, Mansory, ‏2019-02-14 (באנגלית) "Dealer map.com | -= M a N S O R y =- COM EN". ארכיון מ-2012-07-29. נבדק ב-2012-08-10. "The Garia Mansory Edition - inspired by luxury supercars - Garia Luxury Golf Car". אורכב מ-המקור ב-2014-02-03. נבדק ב-2014-02-01. "Lotus Makes Mansory Partnership Official". autodebut.com (באנגלית אמריקאית). נבדק ב-2017-01-24. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מנסורי".
גדותן

גְּדוֹתָן (שם מדעי: Eupatorium), או אֶבְפָּטוֹרְיוֹן, הוא סוג צמח בעל פרחים משבט הגדותנים שבמשפחת המורכבים. הסוג מכיל עשרות מינים, שרובם עשבוניים רב-שנתיים הגדלים לגובה של 0.5–3 מ' ומקצתם שיחים. הגדותן גדל בעיקר באקלים ממוזג בחצי הכדור הצפוני. שמו העברי של הצמח נקרא על שום בית גידולו על גדות נחלים, בעוד שמו המדעי נקרא על שם מיתרידטס השישי, מלך פונטוס, המכונה דיוניסוס אופטור. בעבר שויכו כ-800 מינים לסוג גדותן, אולם עם השנים הם סווגו תחת סוגים אחרים, וכיום הסוג כולל כ-40–60 מינים, כתלות באופן הסיווג. רוב מיני הגדותן גדלים באמריקה. מבין המינים שגדלים בחצי הכדור המזרחי יצוין גדותן הביצות שגדל בביצות ונחלים באירופה, בארצות הים התיכון, לרבות בישראל, ובמרכז אסיה והקווקז. מיני גדותן משמשים צמחי נוי, בפרט מינים מאזורי הגידול באסיה. מינים אחרים משמשים צמחי מרפא למחלות שונות, החל בהצטננות ומחלות חום אחרות ועד לטיפול ומניעה של קדחת דנגי. יחד עם זאת, הצמח עלול להכיל תרכובות רעילות לאדם. מינים שונים מאמריקה הדרומית הם מקור לתחליפי צבע ולחומרי מתיקה. מדיה וקבצים בנושא גדותן בוויקישיתוף גדותן, באתר ITIS (באנגלית) גדותן, באתר NCBI (באנגלית) גדותן, באתר GBIF (באנגלית) גדותן, באתר IPNI (באנגלית) "אופטוריון", האנציקלופדיה העברית (כרך ב, עמ' 52), חברה להוצאת אנציקלופדיות, תשי"א. Nayak D et al. Effectiveness of Eupatorium perfoliatum 30C in Prevention of Dengue Fever and Acute Febrile Illness during 2017 Dengue Outbreak in Urban Slums of Delhi: A Prospective, Open-Label, Community-Based, Parallel Cohort Study. Complement Med Res. 2023;30(6):471-480.
נורת' לאס וגאס

נורת' לאס וגאס (באנגלית: North Las Vegas) היא עיר פרברית במחוז קלארק אשר במדינת נבדה שבארצות הברית. נורת' לאס וגאס היא אחת מהערים המרכזיות באזור המטרופולין של לאס וגאס. נכון למפקד האוכלוסין של שנת 2020 העיר הכילה 262,527 תושבים. זוהי העיר הרביעית בגודל אוכלוסייתה במדינת נבדה, והעיר ה-77 בגודל אוכלוסייתה בארצות הברית. העיר התאגדה באופן רשמי ב-1 במאי 1946. בתחומי העיר נמצאים בסיס חיל-האוויר נליס ונמל התעופה נורת' לאס וגאס (אנ'). מדיה וקבצים בנושא נורת' לאס וגאס בוויקישיתוף האתר הרשמי של נורת' לאס וגאס ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
גביע ווינר בכדורסל 2024/2025

גביע ווינר בכדורסל לעונת 2024/2025 היא התחרות ה־19 להיווסדו של מפעל גביע ווינר סל. כל קבוצת ליגת העל ייקחו חלק בטורניר. לראשונה בתולדות התחרות, ישוחק בתחרות שלב בתים, הקבוצות שסיימו במקומות 3-12 לאחר סיום הבתים בעונה החולפת, ושתי העולות מהליגה הלאומית, הפועל גלבוע גליל, ואליצור עירוני נתניה, חולקו ל-4 דרגים לפי מיקומם, וחולקו ל-3 בתים של 4 קבוצות, בכל בית הקבוצות ישחקו זו מול זו פעם אחת, בסיום שלושת המשחקים, 2 המובילות מכל בית יעפילו לרבע הגמר. מכבי תל אביב אלופת הליגה בעונת 2023/2024 וסגניתה, הפועל תל אביב, העפילו ישירות לשלב רבע הגמר, שישוחק בשיטת נוק-אאוט עד הגמר. בשל המצב הביטחוני שניים ממשחקי רבע הגמר שנועדו להתפצל בין היכל אנרבוקס בחדרה והיכל טוטו חולון, הועברו להיכל טוטו חולון שיארח גם את חצאי הגמר והגמר. עקב המצב הבטחוני הוחלט לדחות את משחק הגמר שאמור היה להתקיים ב-5 באוקטובר 2024. בשל החמרת ההנחיות: נדחה גמר גביע ווינר, באתר ערוץ הספורט, 1 באוקטובר 2024
גריגורי רויטברג

גריגורי רויטברג (ברוסית: Григорий Ефимович Ройтберг;‏ נולד ב-20 באוגוסט 1951) הוא רופא ואיש עסקים סובייטי-רוסי ממוצא יהודי. הוא מכהן בהנהלת הקונגרס היהודי-רוסי. גריגורי רויטברג נולד בשנת 1951 בסורוקה (אז בתחומי ברית המועצות, כיום במולדובה) למשפחה יהודית. אביו היה מומחה לגידול חיות ואמו הייתה אחות. לאחר סיום בית ספר בשנת 1968 רויטברג החל ללמוד רפואה באוניברסיטה רוסית לאומית לחקר מדעי הרפואה אותה סיים בשנת 1974. לאחר שנתיים הוא קיבל תואר רופא-מומחה והחל לעבוד בבית חולים עירוני במוסקבה. בשנת 1981 רויטברג השלים עבודת תואר שלישי, מונה למנהל מחלקת קרדיולוגיה בבית חולים בו עבד והחל ללמד. בשנת 1990 רויטברג מונה לפרופסור באוניברסיטה רפואית בה למד. בשנת 2013 הוא קיבל מעמד של חבר בפועל בהאקדמיה הרוסית למדעים. בשנת 1990 רויטברג פתח קליניקה פרטית שפועלת גם כיום ומועסקים בה 350 רופאים. בשנת 2022 רויטברג היה יוזם וממנן של הקמת אנדרטה לזכר קורבנות השואה בעיר סורוקה. בין הקורבנות היו חברי משפחתו רבים. בשנת 2024 רויטברג מימן פרויקט של דיגיטציה של כל המהדורות של ירחון "סאוועטיש היימלאנד" שהיה מתפרסם בברית המועצות בשנים 1961–1991. רויטברג הדריך מעל ל-10 עבודות תואר שלישי ו-3 עבודות פוסט דוקטורט. הוא כתב מספר ספרי לימוד בנושא רפואה. על פעילותו לרויטברג הוענקו מספר פרסים ועיטורים. ביוגרפיה (ברוסית)
אלכסנדר גרינברג

אלכסנדר גרינברג (ברוסית: Александр Абрамович Гринберг‏; (2 במאי 1898 - 16 ביולי 1966) היה כימאי סובייטי ממוצא יהודי. הוא היה מומחה בתחום כימיה של מתכות אצילות. לאלכסנדר היה אח גאורגי, פרופסור לפיזיקה. אלכסנדר גרינברג נולד בשנת 1898 בסנקט פטרבורג למשפחה יהודית. סבו הגיע לעיר משטטל בתחום המושב ועסק במסחר. הוא דאג שבניו יקבלו השכלה ואביו של אלכסנדר היה מהנדס מכרות. בשנת 1916 אלכסנדר גרינברג סיים בהצטיינות גימנסיה והחל ללמוד רפואה באוניברסיטת סנקט פטרבורג. במהלך הלימודים הוא עבר ללימודי כימיה. לאחר סיום האוניברסיטה גרינברג החל לעבוד במכון לחקר מתכות אצילות. בשנת 1924 הוא קיבל פרס על עבודה שעשה. בשנת 1928 גרינברג עבר למכון לרפואה. משנת 1932 ועד 1947 הוא היה פרופסור וראש קתדרה במכון. במקביל, החל משנת 1937 הוא עבד במכון לטכנולוגיה של לנינגרד. תחום התעניינות של גרינברג היה חקר מתכות אצילות. בתחום זה הוא פרסם עבודות רבות והציג אותם בכנסים והרצאות שערך גם מחוץ לתחומי ברית המועצות. במחצית שנות ה-30 של המאה ה-20 גרינברג החל לפעול בתחום חקר חומרים רדיואקטיביים. הישגיו בתחום זה הביאו לכך שהוא היה שותף ליצירת פצצה גרעינית סובייטית. בפרויקט זה הוא פעל לפיתוח שיטות לייצור אורניום. גרינברג כתב ספר לימודי כימיה למוסדות השכלה גבוהה. הספר עבר מספר מהדורות. על מכלול עבודות שעשה, בשנת 1935 גרינברג קיבל תואר "דוקטור למדעים". בשנת 1943 הוא התקבל במעמד של חבר בהתכתבות ל אקדמיה למדעים של ברית המועצות ובשנת 1958 התקבל מעמד של חבר בפעול. על פעילותו לגרינברג הוענקו מספר עיטורים, פרס ברית המועצות (1946) ופרסים נוספים. גרינברג נפטר בשנת 1966 ונטמן בלנינגרד. ביוגרפיה (ברוסית)
שרביטית השונית

שרביטית השונית (שם מדעי: Heniochus intermedius) היא מין של דג מהסוג שרביטית ומשפחת הפרפרוניים. שרביטית השונית אנדמית לים סוף ומפרץ אילת. אורכה 12–20 סנטימטרים ולעיתים יכולה אף 22 ו־25 סנטימטרים. הקרן הרביעית בסנפיר הגב ארוכה מן הגוף. השרביטית בעלת חרטום קצר ומצח גבוה. אצל פרטים בוגרים יש בליטות גרמיות מעל העיניים. הגב והשרביט של השרביטית לבנים, והגוף צהוב ברובו. בשני צידי הגוף ישנו פס שצבעו חום או שחום, ופס נוסף על העיניים והחרטום. הגרון לבן-אפור, וסנפיר השת הוא שחור וצהוב. השרביטית היא דג החי בזוגות מוגונמיים לצורך השרצה בנחלות קבועות בשונית האלמוגים. השרביטית פעילה בעיקר ביום. היא ניזונה בעיקר מפלנקטון, לצד תולעים רב-זיפיות ופוליפים של אלמוגים. השרביטית חיה בשוניות אלמוגים קבועות, והנקבה מטילה ביצים שצפות בפלנקטון. שרביטית השונית תוארה ב-1893 ומצב השימור שלה הוא ללא חשש על פי הרשימה האדומה של IUCN. "שרביטית השונית" באנציקלופדיית החי והצומח של ארץ ישראל, כרך 4 – "החי במים", בעריכת לב פישלזון, הוצאת משרד הביטחון , עמ' 160; שרביטית השונית Heniochus intermedius, באתר kotar.cet.ac.il לב פישלזון, הדגים בשוניות אילת, הוצאת הקיבוץ המאוחד, 1981, עמ' 100 .Debelius, Helmut. Guía de especies del arrecife Asia-Pacífico. IKAN. 2001. Michael, Scott W. (en inglés) Reef aquarium fishes. Microcosm.T.F.H.2005. Allen, Steen, Humann & DeLoach. (en inglés) Reef Fishes Identification: Tropical Pacific. New World Publications. 2003. Nilsen, Alf J. & Fossa, S.A. (en inglés) Reef Secrets. TFH Publications. 2003. Tullock, J.H. (en inglés) Natural reef aquariums. T.F.H.Publications. 2001. מדיה וקבצים בנושא שרביטית השונית בוויקישיתוף שרביטית השונית, באתר ITIS (באנגלית) שרביטית השונית, באתר NCBI (באנגלית) שרביטית השונית, באתר Animal Diversity Web (באנגלית) שרביטית השונית, באתר FishBase (באנגלית) שרביטית השונית, באתר GBIF (באנגלית) שרביטית השונית באתר הרשימה האדומה של IUCN שרביטית השונית, באתר דיסקוס הגליל הַשּׁוּנִית שרביטית השונית, באתר האקדמיה ללשון העברית יעקב דפני, שרביטית השונית, באתר אתרי דפני דני גולני ודוד דרום, מדריך הדגים של ישראל, ירושלים: כתר הוצאה לאור, 1997, עמ' 82 דוד דרום ומשה צורנמל, מדריך הים וחופיו חי וצומח, ירושלים: כתר הוצאה לאור, 1992, עמ' 136 מנחם דור, לקסיקון דביר לזואולוגיה, תל אביב: דביר הוצאה לאור, 1987, עמ' 670 #החי והצומח
אליפות אסיה בכדורגל נשים 2022

אליפות אסיה בכדורגל נשים 2022 (באנגלית: 2022 AFC Women's Asian Cup) היא המהדורה ה-20 של אליפות אסיה בכדורגל נשים שארגנה קונפדרציית הכדורגל של אסיה. הטורניר נערך בהודו והתקיים מ-20 בינואר עד 6 בפברואר 2022. האליפות שימשה כטורניר המוקדמות לגביע העולם לנשים, שנערך שנה לאחר מכן באוסטרליה ובניו זילנד. מכיוון שנבחרה כמארחת, העפילה הודו באופן אוטומטי לטורניר. האליפות נערכה בפורמט של שלב בתים ושלב נוקאאוט. זו אליפות אסיה הראשונה שבה גדל מספר הנבחרות מ-8 ל-12 והן שובצו ב-3 בתים. שתי הנבחרות הראשונות מכל בית, ובנוסף 2 הנבחרות עם הדירוג הגבוה ביותר במקום השלישי, עלו לשלב רבע הגמר. במשחק הגמר נפגשו סין וקוריאה הדרומית. בסיום המשחק, שנערך בנבי מומבאי ללא צופים, ניצחה סין 2-3 וזכתה בטורניר בפעם התשיעית בתולדותיה. בעקבות מיקומן כחמש הראשונות, העפילו נבחרות סין, קוריאה הדרומית, יפן, הפיליפינים ווייטנאם ישירות לגביע העולם כנציגות של אסיה. בנוסף העפילה אוסטרליה, לאור היותה מארחת גביע העולם. הטורניר נערך בעת מגפת הקורונה העולמית, ועל כן נערכו התאמות מיוחדות בארגונו. לכל נשות סגלי הנבחרות וכן לצוותים הנלווים אליהם נערכו בדיקות קורונה עם הגעתם להודו, והן נאלצו להישאר במגוריהם עד לקבלת תוצאה שלילית. כמו כן, בכל זמן שהייתם בהודו, הותר להם לשהות רק במגורים ובאזור המשחקים והאימונים. במהלך הטורניר נערכו בדיקות קורונה נוספות לשחקניות וכמה מהן התגלו כחיוביות לנגיף, תוצאה שמנעה מהן להשתתף בחלק מהמשחקים. הנפגעת הגדולה ביותר הייתה המארחת, נבחרת הודו, שלא הצליחה להעמיד במגרש 13 שחקניות עם תוצאה שלילית לבדיקה. על פי תקנון קונפדרציית הכדורגל של אסיה, כתוצאה מכך, בוטלו כל המשחקים בהם הייתה אמורה להשתתף, והם לא נכללו בחישוב התוצאות והדירוגים. בנוסף, כל המשחקים נערכו ללא קהל. כאמור, כל משחקי נבחרת הודו לא התקיימו והם לא נחשבו בחישוב התוצאות והדירוגים. בגביע העולם 2023 נשמרו 6 מקומות לנבחרות מקונפדרציית אסיה, ובנוסף 2 נבחרות מהקונפדרציה ישתתפו בפלייאוף של נבחרות בין קונפדרציות. על פי תקנון הקונפדרציה, ארבע הנבחרות המעפילות לחצי גמר אליפות אסיה, עולות אוטומטית לגביע העולם בכדורגל. כמו כן, עולה מארחת גביע העולם (אוסטרליה) באופן אוטומטי. כדי לקבוע את זהות העולה הנוספת, התקיים טורניר פלייאוף בין 3 הנבחרות האחרות (מלבד אוסטרליה) שעלו לשלב רבע הגמר. בסיכום, עלתה נבחרת וייטנאם לגביע העולם, ואילו נבחרות טאיוואן ותאילנד השתתפו במשחקי פלייאוף מול נבחרות מקונפדרציות אחרות. אתר האינטרנט הרשמי של אליפות אסיה בכדורגל נשים 2022 באתר קונפדרציית הכדורגל של אסיה באתר התאחדות הכדורגל של וייטנאם
אמיל גאלא

האם התכוונתם ל... אמיל גאלה (רופא עיניים) אמיל גאלא (אמן זכוכית)
דיטריך

האם התכוונתם ל... דיטריך (Dietrich) הוא שם פרטי ושם משפחה שמקורו בגרמנית ומשמעותו שליט העם וכן שומר המפתחות. דיטריך, רוזן אולדנבורג – שליט פיאודלי בצפון גרמניה ג'נט דיטריך – טייסת אמריקאית יוזף דיטריך – קצין בכיר בוואפן אס אס אוטו דיטריך – קצין אס אס בגרמניה הנאצית מרלן דיטריך – שחקנית קולנוע וזמרת ילידת גרמניה מריון דיטריך – טייסת אמריקאית
נחל חוקוק

נחל חוקוק הוא אחד מיובליו של נחל עמוד בגליל העליון. אורכו כשמונה קילומטרים. תחילתו של נחל חוקוק במורדות רכס ליבנים בין מר'אר ליישוב כלנית בגובה של 50 מטרים מעל פני הים. הנחל חוצה את כביש 65 וזורם מזרחה מדרום לקיבוץ חוקוק. הוא נשפך לנחל עמוד ליד מערת עמוד שמצפון למושב ליבנים בגובה 140 מטרים מתחת לפני הים. בנחל נמצאים ציון קברו של הנביא חבקוק (על שמו ההר הסמוך, הר חבקוק), ציון קבר רבינו בחיי וסמוך לנחל נמצא עין חוקוק (עין חבקוק). המועצה האזורית עמק הירדן, סקר ערכי טבע ונוף משלים במרחב המועצה האזורית עמק הירדן קבר חבקוק בעמוד ענן - המדריך השיתופי לידיעת הארץ, באתר amudanan.co.il קבר רבינו בחיי באתר עמוד ענן - המדריך השיתופי לידיעת הארץ, באתר amudanan.co.il עין חוקוק/עין חבקוק בעמוד ענן - המדריך השיתופי לידיעת הארץ, באתר amudanan.co.il ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
עיתונות שחורה (סרט)

עיתונות שחורה (באנגלית: Street Smart) הוא סרט פשע אמריקאי בהפקת קנון גרופ משנת 1987 ובבימוי ג'רי שצברג, עם כריסטופר ריב ומורגן פרימן בתפקידים הראשיים. הצילומים נערכו בניו יורק ובמונטריאול. העלילה מתרחשת בעולם הזנות בכיכר טיימס במנהטן שם מפברק עיתונאי מתוסכל כתבה על זונות וסרסור ומסתבך עם הסרסור ובית המשפט. הסרט הזה היווה נקודת פריצה בקריירה של פרימן שעד כה היה כמעט אנונימי ושיחק בתפקידים קטנים. בסרט הזה בגיל 49 הוא היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע. ג'ונתן פישר (כריסטופר ריב) הוא עיתונאי מתוסכל בשבועון בניו יורק. העורך הראשי טד אוורי (אנדרה גרגורי) לא מרוצה מכתיבתו. ג'ונתן מבקש ממנו להוכיח את עצמו בכתבה על עסקי הזנות בכיכר טיימס. הוא מראיין את הזונה פאנצ'י (קתי בייקר) שעובדת תחת הסרסור ליאו סמולס הידוע בכינויו "Fast Black". היא לא מוסרת לו פרטים והוא חוזר למחרת אל המקום עם חברתו אליסון (מימי רוג'רס) שמתחזה לזונה אבל הוא נאלץ לחלץ אותה וגם מכך לא קיבל כל מידע. סמולס (מורגן פרימן) הוא סרסור שנוהג להתפרץ בעיקר על זונות שלא נשמעות לו. יחד עם עוזרו רג'י (אריק קינג) הוא עורך סיורים בבית הבושת שלו וכאשר הוא שומע צעקות באחד החדרים הוא מתפרץ ומכה את הלקוח שמתמוטט ומת מיד מהתקף לב. סמולס נעצר ומואשם בהריגה (רצח מדרגה שנייה). ג'ונתן מפרסם כתבה מפוברקת על הזנות בניו יורק ומספר על סרסור בשם "טיירון" שמואשם בהריגת לקוח. הכתבה זוכה להצלחה וג'ונתן נעשה מפורסם ומתקבל לשדר תוכנית טלוויזיה בשם "חכמת הרחוב" ("Street Smart"). סמולס משוחרר בערבות. ג'ונתן יוצר שוב קשר עם פנצ'י, הם מקיימים יחסים והיא מכירה לו את סמולס. התובע פייק (ג'ייק פטרסון) משוכנע ש"טיירון" הוא למעשה סמולס ולוחץ על ג'ונתן לגלות את מקורותיו וכשהוא מסרב הוא נעצר באשמת בזיון בית הדין. כל הפרשה הזאת מגבירה את תפוצת השבועון. סמולס מבקש/דורש מג'ונתן שיגלה לבית המשפט את היומנים שלו ובם נכתב כי בעת רצח הלקוח הוא היה אתו בפגישה. כשהוא מסרב שולח סמולס את רג'י לדקור את אליסון כאזהרה. פאנצ'י רבה עם סמולס ונגשת לפגישה עם פייק. סמול עוקב אחריה ורוצח אותה. לבסוף נכנע ג'ונתן ומוסר את היומן המזויף שלו, סמולס משתחרר. ג'ונתן נוקם בו בדרך מקורית. הוא מוצא את הזונה דלוור (שארי הילטון) ומשכנע אותה לתת כסף לרג'י ומצלם זאת. הוא מראה את זה לרג'י ומאיים עליו כי ימסור זאת לסמולס. רג'י בורח מהמקום אך סמולס מחפש אותו וכשרואה אותו רג'י המפוחד הוא יורה בסמולס והורג אותו. המשטרה אוסרת את רג'י וג'ונתן מדווח על כך בתוכנית הטלוויזיה שלו "חכמת הרחוב". "עיתונות שחורה", במסד הנתונים הקולנועיים IMDb (באנגלית) "עיתונות שחורה", באתר נטפליקס "עיתונות שחורה", באתר AllMovie (באנגלית) "עיתונות שחורה", באתר Rotten Tomatoes (באנגלית) "עיתונות שחורה", באתר Box Office Mojo (באנגלית) "עיתונות שחורה", באתר אידיבי "עיתונות שחורה", במסד הנתונים הקולנועיים KinoPoisk (ברוסית) עיתונות שחורה, באתר TMDB עיתונות שחורה, באתר כתובית עיתונות שחורה, באתר TCM קדימון לעיתונות שחורה, באתר יוטיוב 5 סצנות של מורגן פרימן, באתר יוטיוב